钦定古今图书集成/明伦汇编/闺媛典/第219卷 > 朱寅奋妻刘氏
## 钦定古今图书集成/明伦汇编/闺媛典/第219卷 > 朱寅奋妻刘氏

按《吉水县志》：刘氏，朱寅奋妻。夫亡，氏年二十四，子二，
廷相、廷植俱幼，遗田数亩，屋数椽。觊觎者强之易节，
不可，激之曰：“他日将携箧笥逾墙走耳。”氏呼天断指，
苦操益励，教两孤成立，曾孙绕膝。年六十，亲朋咸集，
氏洒涕语子曰：“今日得免逾墙之议矣。昔日言者，惭
无所容。”又数年卒。天启闻，旌表。